SL
27.3.2023
Uradni list Evropske unije
C 112/37
Druga stranka v postopku pred odborom za pritožbe pri EUIPO: WD Plus GmbH (Hannover, Nemčija)
Predmet Tožeča stranka s tožbo na podlagi člena 263 PDEU predlaga razveljavitev odločbe drugega odbora za pritožbe pri Uradu Evropske unije za intelektualno lastnino (EUIPO) z dne 26. julija 2022 (zadeva R 246/2022-2).
Izrek 1.
Postopek s tožbo se ustavi. 2.
Družbi Beijing Unicorn Technology Co.
Ltd se naloži, da poleg svojih stroškov nosi stroške, ki so nastali Uradu Evropske unije za intelektualno lastnino (EUIPO).
(1)
UL C 463, 5.12.2022.
Tožba, vložena 25. januarja 2023 – Stevi in The New York Times/Komisija (Zadeva T-36/23) (2023/C 112/48) Jezik postopka: angleščina Stranke Tožeči stranki: Matina Stevi (Bruselj, Belgija), The New York Times Company (New York, New York, Združene države) (zastopnik: B. Kloostra, odvetnik) Tožena stranka: Evropska komisija
Predlog Tožeči stranki Splošnemu sodišču predlagata, naj: — Potrdilni sklep Komisije C(2022) 8371 final z dne 15. novembra 2022 (v nadaljevanju: izpodbijani sklep) razglasi za ničen; — Komisiji naloži plačilo stroškov postopka.
Tožbeni razlogi in bistvene trditve Tožeči stranki v utemeljitev tožbe navajata tri tožbene razloge. 1.
Prvi tožbeni razlog: kršitev Uredbe (ES) št.
1049/2001 Evropskega parlamenta in Sveta (1), in natančneje člena 3(1) Uredbe št.
1049/2001, ter kršitev člena 11 Listine Evropske unije o temeljnih pravicah.
Komisija je z uporabo nepravnega argumenta, ki temelji na členu 7(1)Sklepa Komisije (EU) 2021/2121 (2), nezakonito prezrla Uredbo št.
1049/2001 in, natančneje, njen člen 3(a) s tem, da je štela, da neregistrirana tekstovna sporočila niso dokumenti v smislu Uredbe št.
1049/2001, in/ali s tem, da za zaprošene informacije ni uporabila člena 3(a) Uredbe št.
1049/2001, s čimer je kršila tudi temeljno pravico do obveščenosti, ki je varovana na podlagi člena 11 Listine Evropske unije o temeljnih pravicah.